《为人赠美人诗》
南北朝·刘孝绰

巫山荐枕日，洛浦献珠时。一遇便如此，宁关先有期。

幸非使君问，莫作罗敷辞。夜长眠复坐，谁知暗敛眉。

欲寄同花烛，为照遥相思。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。